**ΕΛΛΗΝΙΚΗ ΔΗΜΟΚΡΑΤΙΑ Νάουσα, 28 Ιουλίου 2022**

**ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ**

**Π.Ε. ΗΜΑΘΙΑΣ**

**ΔΗΜΟΣ ΗΡΩΙΚΉΣ ΠΟΛΗΣ ΝΑΟΥΣΑΣ**

|  |
| --- |
| Ταχ. Δ/νση: Δημητριου Βλάχου 30 |
| Ταχ. Κώδικας: 590 35 |
|  |
|  |
|  |

 ΠΡΟΣ: Πρόεδρο και μέλη ΔΣ

Θέμα: «έγκριση ή μη παραχώρησης κατά χρήση προς το Δήμο Ηρωικής Πόλεως Νάουσας του κτιρίου με ΑΒΚ 92 δημοσίου κτήματος Νάουσας σύμφωνα με τις διατάξεις του άρθρου 200 του Ν. 3463/2006**»**

Με την παρούσα εισηγούμαστε την έγκριση ή μη της παραχώρησης κατά χρήση προς το Δήμο Ηρωικής Πόλεως Νάουσας του κτιρίου με ΑΒΚ 92 δημοσίου κτήματος Νάουσας σύμφωνα με τις διατάξεις του άρθρου 200 του Ν. 3463/2006. Η εν λόγω απόφαση θα διαβιβασθεί με τον αντίστοιχο φάκελο προς τον αρμόδιο Υφυπουργό Οικονομικών, Φορολογικής Πολιτικής και Δημόσιας περιουσίας. Η παραχώρηση γίνεται κατά χρήση χωρίς αντάλλαγμα, προς εκπλήρωση των σκοπών του Δήμου.

Για την εύρυθμη λειτουργία του Δήμου μας προέκυψε η ανάγκη χρήσης τμήματος του με αρ. ΒΚ 92 Δημόσιου Κτήματος (Διοικητήριο) και συγκεκριμένα του ισογείου τμήματος εκ της δεξιάς πλευράς καθώς και του πρώτου ορόφου για την στέγαση των υπηρεσιών, άλλων κοινωνικών φορέων και υπηρεσιών του Δήμου Νάουσας (κοινωφελείς σκοποί).

Θα υπάρχουν οι εξής προϋποθέσεις:

1. Οι ήδη στεγαζόμενες υπηρεσίες θα μείνουν στο κτίριο
2. Στη βόρεια πτέρυγα του ισογείου (δεξιά της κεντρικής εισόδου), επιφάνειας 181,50 τμ θα στεγασθεί παράρτημα του ερυθρού σταυρού Νάουσας
3. Ο Δήμος θα μεριμνά για την ομαλή στέγαση των υπηρεσιών στο εν λόγω κτίριο
4. Ο Δήμος σε συνεργασία με τους αντίστοιχους φορείς θα αναλάβουν τις εργασίες συντήρησης και επισκευής των χώρων που τους αναλογούν
5. Οι στεγαζόμενες υπηρεσίες αναλαμβάνουν τις κοινόχρηστες δαπάνες στέγασής τους
6. Το ελληνικό δημόσιο δεν ευθύνεται έναντι στο Δήμο Νάουσας για οποιαδήποτε εκνίκηση του κτήματος ούτε για την γενική κατάσταση αυτού ή για τυχόν υφιστάμενα σε αυτό βάρη ή δουλείες (άρθρο 74 ΦΕΚ 399/α/1929).
7. Ο Δήμος πρόβλεψε αντίστοιχες δαπάνες στον προϋπολογισμό του έτους 2022 καθώς και των επόμενων οικονομικών ετών.

Παρακαλούμε το σώμα να αποφασίσει σχετικά με την ως άνω έγκριση, την εξουσιοδότηση του Δημάρχου για την υπογραφή κάθε σχετικού εγγράφου καθώς και την υποβολή αιτήματος στο αρμόδιο υπουργείο.

**Ο ΕΙΣΗΓΗΤΗΣ**

**ΝΙΚΟΛΑΟΣ ΚΑΡΑΝΙΚΟΛΑΣ**

**ΔΗΜΑΡΧΟΣ ΔΗΜΟΥ ΝΑΟΥΣΑΣ**